Қ. Ысқақов «Атаулы әлеуметтік көмек тұрақты түрде беріледі»
"Қ. Ысқақов «Атаулы әлеуметтік көмек тұрақты түрде беріледі»" | "https://abai.kz/post/92301"
TITLE: Қ. Ысқақов «Атаулы әлеуметтік көмек тұрақты түрде беріледі»
URL: https://abai.kz/post/92301
META: "Қ. Ысқақов «Атаулы әлеуметтік көмек тұрақты түрде беріледі»" | "https://abai.kz/post/92301"
DATE: 07.06.2019
AUTHOR(s): Abai.kz
TOTAL WORDS: 186
TEXT: Облыс көлемінде 1 сәуірден бастап бүгінге дейін атаулы әлеуметтік көмекке 40285 отбасы жүгінсе, 19721 отбасынан өтініштер қабылданып, 20564 жанұяға кеңестер берілген,- деп хабарлайды Абай-ақпарат. Ал Қызылорда облысы бойынша сәуір айында 16193 отбасындағы 79004 адамға 2,1 млрд теңгеге атаулы әлеуметтік көмек беріліпті. – Қазіргі уақытта әлеуметтік желілерде «ҚР Президенті сайлауынан кейін атаулы әлеуметтік көмек төлеу тоқтатылады» деген алып қашпа әңгімелер таратылуда. Бұл - жалған ақпарат. Мамыр айында 6755 отбасының өтініші қабылданды. 4332 жанұяға атаулы әлеуметтік көмек тағайындалып, оларға 189,4 млн теңге төленді, - деді облыс әкімнің орынбасары Қуанышбек Ысқақов. Сондай-ақ, ол маусым айы үшін төлемдер жүргізіліп жатқандығын жеткізді. – Биылғы жылға атаулы әлеуметтік көмек көрсетуге бюджеттен 9,6 млрд теңге қаражат бөлінді. Қосымша республикалық бюджеттен 5,2 млрд теңгеге сұраныс берілді,- деп атап өтті облыс әкімінің орынбасары. Сонымен қатар осы жылдың 1 шілдесінен бастап 5529 мүгедек бала тәрбиелеп отырған жәрдемақы алушылардың жәрдемақы мөлшері 31183 теңгеден 40538 теңгеге өсті. Естеріңізге салайық, ақпан айында "Нұр Отан" партиясының XXVIII съезінде Елбасы мүгедек бала тәрбиелеп отырған ата-аналарға қамқоршылар мен отбасыларға жәрдемақыны 30 пайызға көтеруді және 2019 жылдың 5 сәуірінде «Мемлекеттік атаулы әлеуметтік көмек туралы» Қазақстан Республикасының Заңына өзгерістер енгізіліп, қол қойылған болатын. Abai.kz
